ประกาศคณะกรรมการกํากับตลาดทุนที่ ทน. 3 /2556เรื่อง หลักเกณฑ์ในการจัดส่งหรือแจกจ่ายหนังสือชี้ชวนและการเสนอขายหน่วยลงทุน\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ 1 ประกาศนี้ให้ใช้บังคับตั้งแต่วันที่ 1 เมษายน พ.ศ. 2556 เป็นต้นไปข้อ 2 ประกาศนี้ใช้บังคับกับบริษัทจัดการกองทุนรวมในการจัดส่งหรือแจกจ่ายหนังสือชี้ชวน และการเสนอขายหน่วยลงทุนของกองทุนรวมที่อยู่ภายใต้การบริหารจัดการของตนแต่ทั้งนี้ มิให้นํามาใช้บังคับกับกองทุนรวมดังต่อไปนี้ (1) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (2) กองทุนรวมเพื่อแก้ไขปัญหาในระบบสถาบันการเงิน (3) กองทุนรวมอสังหาริมทรัพย์และสิทธิเรียกร้อง (4) กองทุนรวมอสังหาริมทรัพย์ (5) กองทุนรวมโครงสร้างพื้นฐาน(6) กองทุนรวมคาร์บอนข้อ 3 ในประกาศนี้คําว่า "กองทุนรวมปิด" "กองทุนรวมเปิด" "เงินทุนจดทะเบียน" "เงินทุนโครงการ"และ "บริษัทจัดการกองทุนรวม" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศคณะกรรมการกํากับตลาดทุนว่าด้วยการจดทะเบียนกองทรัพย์สินเป็นกองทุนรวม และการแก้ไขเพิ่มเติมรายการทางทะเบียน"บริษัทหลักทรัพย์" หมายความว่า บริษัทหลักทรัพย์ดังต่อไปนี้(1) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ ซึ่งมิได้จํากัดเฉพาะหลักทรัพย์อันเป็นตราสารแห่งหนี้หรือหน่วยลงทุน(2) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุนข้อ 4 นอกจากการปฏิบัติตามประกาศนี้แล้ว ให้บริษัทจัดการกองทุนรวมปฏิบัติให้เป็นไปตามประกาศที่กําหนดหลักเกณฑ์เกี่ยวกับการจัดสรรและการขายหน่วยลงทุนดังต่อไปนี้ด้วย (1) ประกาศเกี่ยวกับการจัดตั้งกองทุนรวม(2) ประกาศคณะกรรมการกํากับตลาดทุนว่าด้วยหลักเกณฑ์ในการให้คําแนะนําการลงทุนและการให้บริการเกี่ยวกับการซื้อขายหน่วยลงทุน(3) ประกาศเกี่ยวกับสัดส่วนการถือหน่วยลงทุนในกองทุนรวมและหน้าที่ของบริษัทจัดการหมวด 1หลักเกณฑ์เกี่ยวกับการจัดส่งและแจกจ่ายหนังสือชี้ชวน\_\_\_\_\_\_\_\_\_\_\_\_\_\_\_\_ข้อ 5 ในกรณีดังต่อไปนี้ ให้บริษัทจัดการกองทุนรวมยื่นหนังสือชี้ชวนที่จะใช้จัดส่งหรือแจกจ่ายให้แก่ผู้ลงทุนต่อสํานักงานไม่น้อยกว่าหนึ่งวันทําการก่อนการเริ่มจัดส่งหรือแจกจ่าย (1) เมื่อมีการเสนอขายหน่วยลงทุนครั้งแรกของแต่ละกองทุนรวม (2) เมื่อมีการเสนอขายหน่วยลงทุนของกองทุนรวมปิดเพิ่มเติม เพื่อการเพิ่มเงินทุนจดทะเบียนข้อ 6 ในกรณีของกองทุนรวมเปิดที่มีการเสนอขายหน่วยลงทุนเพิ่มเติม ให้บริษัทจัดการกองทุนรวมปรับปรุงหนังสือชี้ชวนส่วนสรุปข้อมูลสําคัญและหนังสือชี้ชวนส่วนข้อมูลกองทุนรวมให้เป็นปัจจุบัน และยื่นต่อสํานักงานพร้อมหนังสือชี้ชวนส่วนรับรองความถูกต้องครบถ้วน ตามหลักเกณฑ์ดังต่อไปนี้(1) หนังสือชี้ชวนส่วนสรุปข้อมูลสําคัญ(ก) กรณีกองทุนรวมตลาดเงิน ให้แสดงข้อมูลที่เป็นปัจจุบัน ณ วันสิ้นรอบระยะเวลาสามเดือนตามปีปฏิทิน และยื่นต่อสํานักงานภายในสี่สิบห้าวันนับแต่วันสิ้นรอบระยะเวลาสามเดือนดังกล่าว (ข) กรณีอื่นนอกเหนือจาก (ก) ให้แสดงข้อมูลที่เป็นปัจจุบัน ณ วันสิ้นรอบระยะเวลาหกเดือนตามปีปฏิทิน และยื่นต่อสํานักงานภายในสี่สิบห้าวันนับแต่วันสิ้นรอบระยะเวลาหกเดือนดังกล่าว ในกรณีที่ข้อมูลซึ่งได้นํามาแสดงไว้ในหนังสือชี้ชวนส่วนสรุปข้อมูลสําคัญมีการเปลี่ยนแปลงไปอย่างมีนัยสําคัญ ให้บริษัทจัดการกองทุนรวมปรับปรุงข้อมูลในหนังสือชี้ชวนดังกล่าวโดยไม่ชักช้า และยื่นต่อสํานักงานภายในสิบวันทําการนับแต่วันที่บริษัทจัดการกองทุนรวมรู้หรือควรรู้ถึงการเปลี่ยนแปลงดังกล่าว(2) หนังสือชี้ชวนส่วนข้อมูลกองทุนรวม ให้แสดงข้อมูลที่เป็นปัจจุบัน ณ วันสิ้นรอบระยะเวลาบัญชี และยื่นต่อสํานักงานภายในหกสิบวันนับแต่วันสิ้นรอบระยะเวลาบัญชีดังกล่าวข้อ 7 ในการยื่นหนังสือชี้ชวนต่อสํานักงานตามข้อ 5 และข้อ 6 ให้บริษัทจัดการกองทุนรวมยื่นผ่านระบบรับและเผยแพร่ข้อมูลหนังสือชี้ชวนและการรายงานของกองทุนรวมของสํานักงาน ทั้งนี้ ในกรณีที่สํานักงานมีข้อสงสัยเกี่ยวกับข้อมูลของหนังสือชี้ชวน สํานักงานอาจกําหนดให้บริษัทจัดการกองทุนรวมยื่นหนังสือชี้ชวนในรูปเอกสารสิ่งพิมพ์ด้วยก็ได้ข้อ 8 ในการเสนอขายหน่วยลงทุน ให้บริษัทจัดการกองทุนรวมจัดส่งหรือแจกจ่ายหนังสือชี้ชวนให้แก่ผู้ลงทุนเพื่อใช้ประกอบการตัดสินใจลงทุนในหน่วยลงทุน โดยอย่างน้อยต้องจัดส่งหรือแจกจ่ายตามหลักเกณฑ์ดังต่อไปนี้(1) หนังสือชี้ชวนส่วนสรุปข้อมูลสําคัญ ให้จัดส่งหรือแจกจ่ายให้แก่ผู้ลงทุนทุกรายพร้อมใบจองซื้อหน่วยลงทุนหรือใบคําสั่งซื้อหน่วยลงทุน หรือดําเนินการโดยวิธีการอื่นใดที่ทําให้มั่นใจได้ว่าผู้ลงทุนทุกรายได้รับข้อมูลในหนังสือชี้ชวนส่วนดังกล่าวก่อนการตัดสินใจลงทุน(2) หนังสือชี้ชวนส่วนข้อมูลกองทุนรวม ให้จัดส่งหรือแจกจ่าย ณ จุดขายด้วยวิธีการใด ๆ ที่สามารถทําให้ผู้ลงทุนได้รับหนังสือชี้ชวนส่วนดังกล่าวอย่างทั่วถึง หนังสือชี้ชวนที่จะใช้จัดส่งหรือแจกจ่ายตามวรรคหนึ่งต้องมีรายการและข้อมูลตรงกับรายการและข้อมูลที่ปรากฏในหนังสือชี้ชวนที่ยื่นต่อสํานักงานล่าสุดข้อ 9 ในกรณีที่บริษัทจัดการกองทุนรวมแต่งตั้งบริษัทหลักทรัพย์ให้เป็นผู้ขายหน่วยลงทุน บริษัทจัดการกองทุนรวมต้องดําเนินการดังต่อไปนี้(1) จัดให้มีข้อกําหนดเพื่อให้บริษัทหลักทรัพย์จัดส่งหรือแจกจ่ายหนังสือชี้ชวนตามหลักเกณฑ์ในข้อ 8 อย่างเคร่งครัด(2) ดําเนินการให้บริษัทหลักทรัพย์มีหนังสือชี้ชวนเพื่อจัดส่งหรือแจกจ่ายต่อผู้ลงทุนอย่างเพียงพอ(3) ตรวจสอบและดูแลบริษัทหลักทรัพย์ให้จัดส่งหรือแจกจ่ายหนังสือชี้ชวนให้เป็นไปตามหลักเกณฑ์ที่กําหนดหมวด 2หลักเกณฑ์การเสนอขายหน่วยลงทุน\_\_\_\_\_\_\_\_\_\_\_\_\_\_\_\_ข้อ 10 การเสนอขายหน่วยลงทุนของกองทุนรวมในแต่ละครั้ง บริษัทจัดการกองทุนรวมต้องปฏิบัติให้เป็นไปตามข้อกําหนดในหนังสือชี้ชวนที่ยื่นต่อสํานักงานล่าสุดข้อ 11 การเสนอขายหน่วยลงทุนของกองทุนรวมเพื่อผู้ลงทุนทั่วไป ให้บริษัทจัดการกองทุนรวมปฏิบัติตามหลักเกณฑ์ดังต่อไปนี้ด้วย(1) กระจายข้อมูลเกี่ยวกับการเสนอขายหน่วยลงทุนต่อผู้ลงทุนอย่างแพร่หลาย(2) กําหนดระยะเวลาการเสนอขายหน่วยลงทุนครั้งแรกไม่น้อยกว่าสองวัน(3) ในกรณีที่มีการกําหนดเงื่อนไขการซื้อหน่วยลงทุนขั้นต่ําของผู้ลงทุนแต่ละรายต้องไม่กําหนดไว้สูงกว่าห้าหมื่นบาท(4) ในกรณีที่มีการกําหนดเงื่อนไขหรือข้อสงวนสิทธิในการจําหน่ายหน่วยลงทุนเงื่อนไขหรือข้อสงวนสิทธิดังกล่าวต้องไม่มีลักษณะเป็นการจํากัดกลุ่มผู้ลงทุน อันจะทําให้ไม่มีการกระจายการจําหน่ายหน่วยลงทุนอย่างเพียงพอ(5) จัดสรรหน่วยลงทุนแก่ผู้ลงทุนด้วยวิธีการที่เหมาะสมและเป็นธรรมในกรณีที่กองทุนรวมตามวรรคหนึ่งมีการแบ่งชนิดหน่วยลงทุน ให้สํานักงานมีอํานาจผ่อนผันการปฏิบัติตามวรรคหนึ่ง (1) (2) หรือ (3) ได้ หากบริษัทจัดการกองทุนรวมสามารถแสดงได้ว่าการผ่อนผันดังกล่าวมีความจําเป็นเพื่อให้การเสนอขายเป็นไปอย่างเหมาะสมกับชนิดของหน่วยลงทุนนั้น ๆความในวรรคหนึ่ง (2) และ (3) มิให้นํามาใช้บังคับกับกองทุนรวมอีทีเอฟข้อ 12 ในกรณีที่มีบุคคลใดซื้อหน่วยลงทุนของกองทุนรวมที่เสนอขายแก่ผู้ลงทุนในวงกว้างทั้งหมดเพื่อขายต่อ หรือในกรณีที่มีบุคคลใดถือหน่วยลงทุนเพื่อบุคคลอื่นผ่านบัญชีแบบไม่เปิดเผยชื่อ (omnibus account) บริษัทจัดการกองทุนรวมต้องจัดให้มีข้อกําหนดให้บุคคลนั้นปฏิบัติให้เป็นไปตามข้อ 11 วรรคหนึ่ง (1) (2) (3) และ (5) หรือตามที่ได้รับการผ่อนผันตามข้อ 11วรรคสอง โดยอนุโลมข้อ 13 ในการรับชําระค่าหน่วยลงทุน บริษัทจัดการกองทุนรวมต้องรับชําระด้วยเงินสดหรือเทียบเท่าเท่านั้น เว้นแต่มีข้อกําหนดตามประกาศที่ออกโดยอาศัยอํานาจตามมาตรา 117ให้กระทําได้หมวด 3บทเฉพาะกาล\_\_\_\_\_\_\_\_\_\_\_\_\_\_\_\_ข้อ 14 ในกรณีที่กองทุนรวมสําหรับผู้ลงทุนในต่างประเทศใดมีหน้าที่ต้องปรับปรุงและยื่นหนังสือชี้ชวนตามรอบระยะเวลาที่กําหนดในข้อ 6 แห่งประกาศนี้ ภายในหกเดือนนับแต่วันที่ประกาศนี้ใช้บังคับ บริษัทจัดการกองทุนรวมจะไม่ปรับปรุงและยื่นหนังสือชี้ชวนสําหรับรอบระยะเวลาดังกล่าวก็ได้ประกาศ ณ วันที่ 14 มกราคม พ.ศ. 2556(นายวรพล โสคติยานุรักษ์)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน